section_heading: Evolucija leta
paragraph_text: mini|Scleromochlus taylori Najbližim srodnikom pterosaura i dinosaura smatra se jedna životinja pronađena u Lossiemouthu u Škotskoj, Scleromochlus taylori, koji posjeduje neke anatomske osobine obiju grupa. Pretpostavlja se da je Scleromochlus taylori bio dobar skakač i možda imao preteču letne kože,ključnu za evoluciju leta. Već je 1914. Huene o njemu napisao:  … to je bila životinja koja klizila kroz zrak i imala višak kože na prednjim udovima, a možda i na drugim mjestima. On je pretpostavio da je Scleromochlus živio na drveću i koristio ga za prvaljivanje većih udaljenosti (hipoteza o životu na drveću).